Diari Oficial de la Generalitat Valenciana


Sumari del DOGV 9205, del 29-10-2021 (2021/10134)

Informació pública del projecte d'expropiació mitjançant el procediment de taxació conjunta, per a l'obtenció dels terrenys de l'àmbit Parc Sagunt II al terme municipal de Sagunt (València).
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9205

Data del DOGV
:   29-10-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/10908


Data del document
:   28-10-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Informació pública del projecte d'expropiació mitjançant el procediment de taxació conjunta, per a l'obtenció dels terrenys de l'àmbit Parc Sagunt II al terme municipal de Sagunt (València). [2021/10163]  
Mitjançant resolució del conseller de Política Territorial, Obres Públiques i Mobilitat s'ha acordat sotmetre a informació pública, per termini d'un mes, el projecte d'expropiació per taxació conjunta per a l'obtenció dels terrenys de l'àmbit Parc Sagunt II al terme municipal de Sagunt (València), presentat per Parque Empresarial de Sagunto, SL, beneficiària de l'expropiació i que inclou els documents assenyalats en l'article 112 del Decret legislatiu 1/2021, de 18 de juny, del text refós la Llei d'ordenació del territori, urbanisme i paisatge.  
  
Les persones que estiguen interessades poden formular les observacions, reclamacions o valoracions contradictòries que estimen convenients, en particular en allò que concerneix la titularitat o valoració dels béns i drets afectats, durant el termini d'un mes des de la publicació d'aquest anunci en el Diari Oficial de la Generalitat Valenciana. El tràmit de presentació d'observacions, reclamacions i al·legacions està descrit en l'adreça electrònica següent: https://www.gva.es/proc22024  
  
Les taxacions es notificaran individualment a les persones que apareguen com a titulars de béns o drets en l'expedient, mitjançant trasllat literal del corresponent full d'apreuament i de la proposta de fixació dels criteris de valoració, perquè puguen formular al·legacions o una valoració contradictòria en el termini d'un mes, comptat a partir de la data de la notificació.  
Aquest anunci servirà de notificació a les persones interessades, en cas que no puga efectuar-se la notificació personal a la persona interessada.  
El projecte d'expropiació per taxació conjunta per a l'obtenció dels terrenys de l'àmbit Parc Sagunt II al terme municipal de Sagunt (València), es podrà consultar, durant el termini indicat, en les oficines municipals o en la pàgina web de la Conselleria de Política Territorial, Obres Públiques i Vertebració del Territori, en l'adreça electrònica següent:  
  
https://politicaterritorial.gva.es/web/urbanismo/actuacions-en-participacio-publica  
  
Resolts els tràmits d'informació pública i al·legacions, aquesta administració finalitzarà l'expedient mitjançant resolució motivada, la qual cosa legitimarà l'ocupació dels béns o drets afectats, previ pagament o depòsit de l'import íntegre de la valoració establida, amb els efectes previstos en la Llei d'expropiació forçosa. Les persones interessades podran impugnar la resolució definitiva davant el jurat provincial d'expropiació forçosa, a l'efecte de revisar el preu just.  
  
València, 28 d'octubre de 2021.- El conseller de Política Territorial, Obres Públiques i Mobilitat: Arcadi España García.